ORDE do 12 de decembro de 2007 pola que se crean ficheiros de datos de carácter persoal nesta consellería.
CONSELLERÍA DE TRABALLO — III. OUTRAS DISPOSICIÓNS — 28/12/2007

O artigo 20 da Lei orgánica 15/1999, do 13 de decembro, de protección de datos de carácter persoal (BOE nº 298, do 14 de decembro), especifica que a creación, modificación ou supresión dos ficheiros das administracións públicas só poderán facerse mediante a disposición xeral correspondente.
Mediante o Decreto 231/2005, do 11 de agosto, publicado no DOG do 12 de agosto, establécese a estrutura orgánica da Xunta de Galicia. Esta estrutura modifica a existente ata esa data establecida polo Decreto 23/2003, do 20 de xaneiro, publicado no DOG do 21 de xaneiro, que creaba a Consellería de Traballo.
En consecuencia, en virtude das facultades que me confire o artigo 34. 6 º da Lei 1/1983, do 22 de febreiro, reguladora da Xunta de Galicia e do seu presidente, modificada parcialmente pola Lei 11/1998, do 20 de outubro,
DISPOÑO:
Artículo1º.-Obxecto.
Mediante esta orde a Consellería de Traballo crea os ficheiros de datos de carácter persoal que se relacionan no anexo.
Artigo 2º.-Contido.
A información exixida no artigo 20.2 º da Lei orgánica 15/1999, do 13 de decembro, de protección de datos de carácter persoal para as disposicións de creación de ficheiros, está contida no anexo desta orde, en cada un dos ficheiros creados.
Artigo 3º.-Finalidade e uso dos ficheiros.
Os datos de carácter persoal, rexistrados nos ficheiros da Consellería de Traballo, creados por esta orde, só serán utilizados para os fins expresamente previstos no anexo e por persoal debidamente autorizado.
Artigo 4º.-Cesión de datos.
Os datos só poderán ser cedidos nos supostos expresamente previstos pola lei.
Artigo 5º.-Medidas de seguridade.
O titular do órgano responsable destes ficheiros adoptará as medidas de xestión e organización que sexan necesarias, asegurando a súa confidencialidade, e os dereitos e obrigas recoñecidos na Lei orgánica 15/1999, do 13 de decembro.
Disposición adicional
En caso de cesións dos datos aos servizos de estatística das administracións públicas terase en conta, ademais, o disposto na normativa vixente sobre materia estatística.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 12 de decembro de 2007.
Ricardo Jacinto Varela Sánchez
Conselleiro de Traballo
ANEXO
1. Ficheiro de solicitantes de certificados de profesionalidade.
a) Finalidade e usos previstos para o ficheiro.
Crear unha base de datos coa información das persoas que presenten solicitude para a obtención dos certificados de profesionalidade, tanto mediante proba coma por expedición directa.
b) Persoas ou colectivos sobre os que se pretenda obter datos de carácter persoal ou que resulten obrigados a subministralos.
Persoas en xeral que teñan interese na acreditación da competencia profesional mediante os certificados de profesionalidade.
c) Procedemento de recollida de datos: formularios e declaración.
d) Estrutura básica do ficheiro e descrición dos tipos de datos de carácter persoal incluídos.
Estrutura básica do ficheiro: base de datos e papel.
Tipo de datos incluídos no ficheiro:
-Datos de carácter identificativo: NIF, nome e apelidos, teléfono fixo e móbil, enderezo, número da Seguridade Social.
-Datos de características persoais: data de nacemento, sexo, nacionalidade.
-Datos académicos e profesionais: formación, experiencia profesional.
-Datos de detalles de emprego: corpo/escala, categoría/grao, postos de traballo, datos non-económicos da nómina, historial do traballador.
-Datos económico-financeiros: datos económicos de nómina
e) Cesións/transferencias previstas: Servizo Público de Emprego Estatal.
f) Órgano responsable do ficheiro: Dirección Xeral de Formación e Colocación.
g) Servizos ou unidades ante os que se poderán exercer os dereitos de acceso, rectificación, cancelación e oposición, cando procedan: Dirección Xeral de Formación e Colocación.
h) Nivel de seguridade: nivel básico.
i) Responsable de seguridade: Dirección Xeral de Formación e Colocación.
2. Ficheiro de xestión de formación continua.
a) Finalidade e usos previstos para o ficheiro.
Xestionar as solicitudes para a concesión de subvencións públicas dirixidas á formación de persoas traballadoras ocupadas, no ámbito da formación profesional continua.
b) Persoas ou colectivos sobre os que se pretenda obter datos de carácter persoal ou que resulten obrigados a subministralos:
Representantes, responsables de accións formativas e coordinadores de entidades solicitantes.
Docentes.
Traballadores/alumnos destinatarios das accións formativas.
c) Procedemento de recollida de datos: formularios normalizados de solicitude e formularios electrónicos presentados a través da aplicación de xestión.
d) Estrutura básica do ficheiro e descrición dos tipos de datos de carácter persoal incluídos nel.
Estrutura básica do ficheiro: base de datos relacional.
Tipo de datos incluídos no ficheiro:
-Datos relativos a responsables e traballadores das entidades solicitantes:
a. Datos de carácter identificativo: NIF/DNI, nome e apelidos, correo electrónico.
-Datos relativos a docentes:
a. Datos de carácter identificativo: NIF/DNI, nome e apelidos.
-Datos relativos a traballadores/alumnos:
a. Datos de carácter identificativo: NIF/DNI, número da Seguridade Social, nome e apelidos, enderezo, teléfono.
b. Datos de características persoais: data de nacemento, sexo.
c. Datos académicos e profesionais: formación, titulacións.
d. Datos de detalle de emprego: categoría profesional, grupo de cotización, área funcional, CIF da empresa.
e) Cesións/transferencias previstas: non se prevén.
f) Órgano responsable do ficheiro: Dirección Xeral de Formación e Colocación.
g) Servizos ou unidades ante os cales se poderán exercer os dereitos de acceso, rectificación, cancelación e oposición, cando procedan: Dirección Xeral de Formación e Colocación.
h) Nivel de seguridade: nivel básico.
i) Responsable de seguridade: Dirección Xeral de Formación e Colocación.